Α.Ε. Λεμεσού (ποδόσφαιρο)

Η Αθλητική Ένωση Λεμεσού είναι κυπριακή ποδοσφαιρική ομάδα που αποτελεί το σημαντικότερο και μακροβιότερο τμήμα του σωματείου της Αθλητικής Ένωσης Λεμεσού. Ιδρύθηκε στις 4 Οκτωβρίου 1930. Έδρα της είναι το Στάδιο Αλφαμέγα στη Λεμεσό. Ως χρώματα χρησιμοποιεί το κίτρινο και το μπλε.

Ο σύλλογος έχει αρκετά εγχώρια τρόπαια και είναι η μοναδική ομάδα που έφερε ευρωπαϊκό τρόπαιο στην Κύπρο (FIBA Regional Challenge Cup 2003). Η ΑΕΛ Λεμεσού έχει κατακτήσει 6 Πρωταθλήματα Κύπρου, 7 Κύπελλα Κύπρου, 4 εγχώρια Super Cup, όντας η τέταρτη πιο πετυχημένη ομάδα σε κατακτήσεις τροπαίων στο κυπριακό ποδόσφαιρο. Αποτελεί το πιο ιστορικό σωματείο στην Κύπρο της Κυπριακής Ομοσπονδίας Ποδοσφαίρου, στα πρωταθλήματα και κύπελλα της οποίας συμμετέχει ανελλιπώς, με εξαίρεση την περίοδο 1968-69 που συμμετείχε στο πρωτάθλημα Α΄ Εθνικής. Έχει συμμετάσχει πολλές φορές στα ευρωπαϊκά κύπελλα ποδοσφαίρου με σημαντικότερο επίτευγμα την συμμετοχή της ομάδας στους ομίλους του Γιουρόπα Λιγκ το 2012.

Η ομάδα έχει 82 συμμετοχές στην Α΄ Κατηγορία Κύπρου, όντας στην πρώτη θέση στη σχετική κατάταξη. Χορηγός του ποδοσφαιρικού συλλόγου είναι η Copybet.

 Ιστορία 
 Ίδρυση 
Η Αθλητική Ένωση Λεμεσού ιδρύθηκε στις 4 Οκτωβρίου 1930 από μια ομάδα επιφανών μελών της κοινωνίας της Λεμεσού. Το σωματείο συγκέντρωσε εξαρχής τη μαζική υποστήριξη των φιλάθλων από όλα τα κοινωνικά στρώματα της πόλης και ανέπτυξε αθλητική δράση. Από την ίδρυση της η ομάδα υιοθέτησε ως χρώματα της το μπλε και το κίτρινο. Εμπνευστής του ονόματος της ομάδας ήταν ο εκ των ιδρυτών της Δημήτρης Τσέπης, ο οποίος διετέλεσε και πρώτος προπονητής της ποδοσφαιρικής ομάδας.

 Τα πρώτα χρόνια 
 Πρώτος αγώνας 
Με την ίδρυση της η ΑΕΛ σχημάτισε και ποδοσφαιρική ομάδα. Ωστόσο, όταν ιδρύθηκε, η Κυπριακή Ομοσπονδία Ποδοσφαίρου δεν είχε ακόμα δημιουργηθεί και έτσι δεν διεξαγόταν Παγκύπριο Πρωτάθλημα. Είχαν, όμως, ήδη δημιουργηθεί αρκετά σωματεία. Ο πρώτος αγώνας της ΑΕΛ έγινε στις 6 Ιανουαρίου 1931, στο στάδιο ΓΣΟ, έδρα της ομάδας, με αντίπαλο τον Πεζοπορικό Λάρνακας. Η ΑΕΛ κέρδισε με 6-1. 

Την πρώτη ομάδα της ΑΕΛ απετέλεσαν οι: Ονούφριος Δημητρίου, Γεώργιος Πλατσιάρας, Πρίαμος Φράγκος, Ευαγόρας Φυλακτού, Κώστας Σολέας, Πυγμαλίων Ριαλάς, Αριστείδης Μιχαηλίδης, Πολυνίκης «Πικής» Καλογήρου, Βίκτωρ Μουστερής, Χριστάκης Πιερίδης, Βάσος Αϊβαλιώτης, Θεοδόσης Κωνσταντινίδης.

 Πρωταθλήματα πόλεων 
Το 1932, με πρωτοβουλία του Πεζοπορικού Λάρνακας, διεξήχθη, με σύστημα νοκ-άουτ, το πρώτο παγκύπριο πρωτάθλημα, το «πρωτάθλημα πόλεων». Η ΑΕΛ συμμετείχε στο πρωτάθλημα και έφτασε μέχρι τον τελικό όπου έχασε με 4-0 από τον ΑΠΟΕΛ (5 Μαΐου 1932, Παλιό ΓΣΖ). Τον Νοέμβριο του 1932 η ΑΕΛ προσέλαβε ως προπονητή της τον Αργύρη Γαβαλά, ο οποίος τα επόμενα χρόνια οδήγησε την ΑΕΛ σε μεγάλη άνοδο και επιτυχίες.

Το δεύτερο παγκύπριο πρωτάθλημα διοργάνωσε ο ΑΠΟΕΛ (1933). Στο πρωτάθλημα αυτό συμμετείχαν 8 ομάδες. Είχε συμφωνηθεί όπως οι 8 ομάδες αγωνιστούν μεταξύ τους σε ένα γύρο και οι πρώτες πέντε στη βαθμολογία να αγωνιστούν μεταξύ τους, πάλι σε ένα γύρο. Η ΑΕΛ τερμάτισε στην τρίτη θέση. Η ΑΕΛ διοργάνωσε το τρίτο ανεπίσημο πρωτάθλημα την περίοδο 1933-34. Ίσχυαν οι ίδιο κανονισμοί όπως και στο δεύτερο πρωτάθλημα. Η ΑΕΛ τερμάτισε στην πρώτη θέση. Το τέταρτο πρωτάθλημα πόλεων θα το διοργάνωνε η Ανόρθωση. Ωστόσο, λόγω προκήρυξης πρωταθλήματος από τον Τραστ στη Λευκωσία  (με την ευκαιρία των εορτασμών της δεκαετηρίδας από την ίδρυση του) και διαμάχης μεταξύ των δύο ομάδων, αλλά και άλλων θεμάτων για τα οποία υπήρχαν διαφωνίες (ο Ολυμπιακός Λευκωσίας και ο Άρης Λεμεσού έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο), τα σωματεία αποφάσισαν τη δημιουργία μιας αρχής η οποία θα είχε την ευθύνη διοργάνωσης των πρωταθλημάτων. Έτσι, στις 23 Σεπτεμβρίου 1934 ιδρύεται η Κυπριακή Ομοσπονδία Ποδοσφαίρου, με την ΑΕΛ να αποτελεί ένα από τα ιδρυτικά της μέλη.

 Παγκύπριο Πρωτάθλημα και Κύπελλο 
 Περίοδος 1934-1939 
Την περίοδο 1934-35 διεξήχθη το πρώτο επίσημο παγκύπριο πρωτάθλημα. Η ΑΕΛ συμμετείχε στο πρωτάθλημα. Ως έδρα χρησιμοποιούσε το στάδιο ΓΣΟ (μαζί με τον Άρη Λεμεσού). Η ΑΕΛ τερμάτισε στην τέταρτη θέση. Την περίοδο 1935-36 τερμάτισε και πάλι στην τέταρτη θέση όπως και την περίοδο 1936-37. Στην ίδια θέση τερμάτισε και την περίοδο 1937-38. Στο κύπελλο Κύπρου 1937-38 έφτασε μέχρι τον τελικό αλλά έχασε το τρόπαιο από τον Τραστ Λευκωσίας. Την περίοδο 1938-39 τερμάτισε στην τρίτη θέση. Την περίοδο αυτή η ΑΕΛ κέρδισε τον Άρη με σκορ 24-1, το οποίο αποτελεί μέχρι σήμερα η μεγαλύτερη νίκη που πέτυχε οποιαδήποτε ομάδα στο κυπριακό πρωτάθλημα (ο Άρης είχε παραταχθεί με την εφηβική του ομάδα). Στο κύπελλο Κύπρου 1938-39 έφτασε και πάλι στον τελικό, καταφέροντας αυτή τη χρονιά να κατακτήσει το τρόπαιο κερδίζοντας τον ΑΠΟΕΛ με 3-1. Ήταν το πρώτο τρόπαιο στην ιστορία της ομάδας και ήταν η πρώτη φορά που ένα τρόπαιο (είτε πρωτάθλημα, είτε κύπελλο) κατακτιόταν από ομάδα που δεν έδρευε στη Λευκωσία. 
+Η πορεία της ΑΕΛ την περίοδο 1934-1939 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1934-35A΄4814626372614Κύπελλο ΚύπρουΠροημιτελικά1935-36A΄4814815351717Κύπελλο ΚύπρουΠροημιτελικά1936-37A΄4712624392414Κύπελλο ΚύπρουΠροημιτελικά1937-38A΄455111315143Κύπελλο ΚύπρουΦιναλίστ1938-39A΄3710622511514 Κύπελλο ΚύπρουΚυπελλούχοςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί
1Η ΑΕΛ, ο Άρης και η Τσετίν Καγιά συμφώνησαν να μην ολοκληρώσουν τις υποχρεώσεις τους, για άγνωστους λόγους, παρά τις αντιρρήσεις της ΚΟΠ. Οι αγώνες έγιναν τελικά τον Οκτώβριο του 1938, αλλά τα αποτελέσματα τους παραμένουν άγνωστα, όπως και η ολοκληρωμένη βαθμολογία.

 Δεκαετία 1940-1949 
Την περίοδο 1939-40 η ΑΕΛ τερμάτισε στην τέταρτη θέση. Στο κύπελλο Κύπρου 1939-40 κατάφερε να κατακτήσει το τρόπαιο για δεύτερη φορά στην ιστορία της. Στον τελικό αντιμετώπισε τον Πεζοπορικό. Ο αγώνας διακόπηκε στο ημίχρονο λόγω βροχών ενώ το σκορ ήταν 1-1. Στον επαναληπτικό αγώνα η ΑΕΛ κέρδισε με 3-1. Την περίοδο 1940-41 η ΑΕΛ τερμάτισε στην πρώτη θέση, έχοντας τους ίδιους βαθμούς με το ΑΠΟΕΛ. Για την ανάδειξη του πρωταθλητή έπρεπε να δοθούν αγώνες μπαράζ. Ο πρώτος αγώνας έγινε στην έδρα του ΑΠΟΕΛ με την ΑΕΛ να επικρατεί με 2-1. Επικράτησε και στο δεύτερο αγώνα στο στάδιο ΓΣΟ με 3-1, κατακτώντας για πρώτη φορά το κυπριακό πρωτάθλημα. Ήταν η πρώτη πρωταθλήτρια ομάδα που δεν έδρευε στη Λευκωσία. Η ομάδα κατάφερε να φτάσει και στον τελικό του κυπέλλου για τέταρτη συνεχόμενη φορά, χάνοντας 2-1 από τον ΑΠΟΕΛ. Από το 1941 έως το 1944 δεν διεξήχθη παγκύπριο πρωτάθλημα λόγω του δευτέρου παγκοσμίου πολέμου, επειδή πολλοί Κύπριοι εντάχθηκαν στις αντικατοχικές ομάδες που δημιουργήθηκαν στην Ελλάδα. Την περίοδο 1944-45 το πρωτάθλημα επανήλθε και η ΑΕΛ τερμάτισε στην τρίτη θέση. Την περίοδο 1945-46 τερμάτισε στην τέταρτη θέση. Την επόμενη περίοδο κατέλαβε και πάλι την τέταρτη θέση. Την περίοδο 1947-48 η ομάδα κατέκτησε τη δεύτερη θέση. Στο κύπελλο Κύπρου 1947-48 κατάφερε να κατακτήσει το τρόπαιο για τρίτη φορά στην ιστορία της, κερδίζοντας τον ΑΠΟΕΛ με 2-0. Την περίοδο 1948-49 τερμάτισε στην 4η θέση.
+Η πορεία της ΑΕΛ τη δεκαετία 1940-1949 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1939-40A΄461040621168 Κύπελλο ΚύπρουΚυπελλούχος1940-41A΄157601431112Κύπελλο ΚύπρουΦιναλίστ1941-44 Δεν διεξήχθηκε πρωτάθλημα και κύπελλο1944-45A΄3610613312213Κύπελλο ΚύπρουΗμιτελικά1945-46A΄461032516228Κύπελλο ΚύπρουΠροημιτελικά1946-47A΄4712507212510Κύπελλο ΚύπρουΠροημιτελικά1947-48A΄258512201011 Κύπελλο ΚύπρουΚυπελλούχος1948-49A΄4814554312515Κύπελλο ΚύπρουΗμιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1950-1959 
Την περίοδο 1949-50 κατέλαβε την τέταρτη θέση, την περίοδο 1950-51 την έκτη θέση και την περιόδο 1951-52 την πέμπτη θέση. 

Τα επόμενα τέσσερα χρόνια η ΑΕΛ κατάφερε να κατακτήσει τέσσερα πρωταθλήματα. Την περιόδο 1952-53 η ΑΕΛ κατέκτησε το δεύτερο πρωτάθλημα της ιστορία της. Στην έναρξη της περιόδου 1953-54 η πρωταθλήτρια ΑΕΛ διεκδίκησε την Ασπίδα Πάκκου αντιμετωπίζοντας την κυπελλούχο Ε.Π.Α. Λάρνακας, με την ΑΕΛ να κερδίζει με 4-2 και να κατακτά την ασπίδα για πρώτη φορά. Την περίοδο 1953-54 η ομάδα τερμάτισε στην πέμπτη θέση. Την περίοδο 1954-55 η ΑΕΛ κατέκτησε το τρίτο της πρωτάθλημα και την αμέσως επόμενη το τέταρτο πρωτάθλημα της. Το 1955 διεκδίκησε και πάλι την Ασπίδα Πάκκου και πάλι με αντίπαλο την ΕΠΑ, χάνοντας με 3-2.

Το 1956 προκλήθηκε μεγάλη αναταραχή μεταξύ συμβουλίου και ποδοσφαιριστών. Αιτία ήταν η τιμωρία-αποβολή πέντε ποδοσφαιριστών. Σε ένδειξη συμπαράστασης και αλληλεγγύης προς τους συμπαίκτες τους, άλλοι 17 ποδοσφαιριστές αποσκίρτησαν από την ΑΕΛ. Κατά τη θέση του συμβουλίου η διαμάχη ξέσπασε όταν οι ποδοσφαιριστές έθεσαν εκβιαστικά θέμα επαναπρόσληψης στην ΑΕΛ του προπονητή Αργύρη Γαβαλά, ο οποίος είχε αποχωρήσει το 1954 εξαιτίας διαφορών με το συμβούλιο. Η διοίκηση της ΑΕΛ δεν ενέδωσε στον εκβιασμό και τιμώρησε του πέντε ποδοσφαιριστές για διατήρηση της πειθαρχίας στην ομάδα. Κατά την εκδοχή των ποδοσφαιριστών, αιτία της αποβολής ήταν η μη ψήφιση υπέρ ενός συγκεκριμένου παράγοντα (ο οποίος τελικά εξελέγη) στις εκλογές της ΑΕΛ για ανάδειξη διοικητικού συμβουλίου από τους ποδοσφαιριστές που είχαν δικαίωμα ψήφου. Η διοίκηση θεώρησε τη στάση των ποδοσφαιριστών ως ανταρσία. Μερικές βδομάδες αργότερα οι ποδοσφαιριστές κλήθηκαν να παραστούν σε σύσκεψη στο οίκημα του σωματείου. Όταν τους ζητήθηκε να εξεταστούν ατομικά από τα μέλη του συμβουλίου, εκείνοι αρνήθηκαν και αποχώρησαν διαμαρτυρόμενοι, υποστηρίζοντας ότι είχαν κληθεί σε σύσκεψη και όχι σε απολογία ή ανάκριση ως προς τη στάση που τήρησαν στις εκλογές. Το συμβούλιο προχώρησε σε διαγραφή πέντε ποδοσφαιριστών τους οποίους θεώρησε πρωτοστάτες της κίνησης των ποδοσφαιριστών. Οι ποδοσφαιριστές αυτοί μαζί με άλλους 17 ποδοσφαιριστές που αποσκίρτησαν από την ΑΕΛ, αρχικά αποτάθηκαν για να ενταχθούν στην ομάδα Β΄ κατηγορίας Πανελλήνιο Λεμεσού, ο οποίος δεν τους αποδέχθηκε. Τότε οι ποδοσφαιριστές αποτάθηκαν στον Απόλλωνα Λεμεσού (ο οποίος είχε μια αδύναμη ομάδα και αγωνιζόταν επίσης στο πρωτάθλημα Β΄ κατηγορίας), ο οποίος τους αποδέχτηκε (Σεπτέμβριος 1956). Ενισχυμένος πλέον ο Απόλλωνας κατέκτησε το πρωτάθλημα Β΄ κατηγορίας 1956-57 και προβιβάστηκε στην Α΄ κατηγορία. Από τότε, ΑΕΛ και Απόλλωνας αποτελούν τις δύο μεγάλες ομάδες της Λεμεσού και αντίπαλο δέος η μία για την άλλη.

Μετά από αυτή την αποχώρηση των 22 ποδοσφαιριστών η ΑΕΛ αποδυναμώθηκε σημαντικά. Στην ομάδα εντάχθηκαν ποδοσφαιριστές από τον Ανταίο Λεμεσού, ο οποίος διέλυσε το ποδοσφαιρικό του τμήμα. Τα επόμενα χρόνια η ομάδα έμεινε μακριά από τους τίτλους. Την περιόδο 1956-57 τερμάτισε στην έκτη θέση και την επόμενη περίοδο στην τέταρτη θέση. Την περίοδο 1959-59 δεν διεξήχθη πρωτάθλημα λόγω της κατάστασης που επικρατούσε στο νησί (απελευθερωτικός αγώνας). Διεξήχθη ωστόσο το κύπελλο Κύπρου με την ΑΕΛ να φτάνει στον τελικό, όπου έχασε από την Ανόρθωση με 1-0.
+Η πορεία της ΑΕΛ τη δεκαετία 1950-1959 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1949-50A΄4814635382415Κύπελλο ΚύπρουΠροημιτελικά1950-51A΄6814518333611Κύπελλο ΚύπρουΠροημιτελικά1951-52A΄5814554342715Κύπελλο ΚύπρουΗμιτελικά1952-53A΄18141112432323Κύπελλο ΚύπρουΗμιτελικά1953-54A΄5916727392916Κύπελλο ΚύπρουΠροημιτελικά1954-55A΄110181332401929Κύπελλο ΚύπρουΠροημιτελικά1955-56A΄1916952381723Δεν διεξήχθη1956-57A΄6916448183212Δεν διεξήχθη1957-58A΄41018756302519Δεν διεξήχθη1958-59Δεν διεξήχθη πρωτάθλημαΚύπελλο ΚύπρουΦιναλίστΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1960-1969 
Την περίοδο 1959-60 η ΑΕΛ τερμάτισε στην πέμπτη θέση και τις περιόδους 1960-61 και 1961-62 στην τέταρτη θέση.

Την περίοδο 1962-63, η ΑΕΛ τερμάτισε στη δέκατη θέση, τη χειρότερη που κατέλαβε ποτέ μέχρι την εποχή εκείνη. Την περίοδο 1963-64 τo πρωτάθλημα διακόπηκε τον Δεκέμβριο του 1963 λόγω των δικοινοτικών διαταραχών και δεν συνεχίστηκε ποτέ. Την περίοδο 1964-65, η ΑΕΛ τερματίζει στην τρίτη θέση. Τις περιόδους 1965-66 και 1966-67 τερμάτισε στην όγδοη θέση.

Την περίοδο 1967-68 η ΑΕΛ επανήλθε στην κατάκτηση τίτλων, κατακτώντας το πρωτάθλημα.  Θα περνούσαν περισσότερες από τέσσερις δεκαετίες μέχρι η ομάδα να κατακτήσει και πάλι το τίτλο. Προπονητής της ομάδας ήταν ο Λοΐζος Παντελίδης. Η κατάκτηση του πρωταθλήματος έδωσε την ευκαιρία στην ΑΕΛ να συμμετάσχει για πρώτη φορά σε ευρωπαϊκή διοργάνωση, στο Κύπελλο Πρωταθλητριών 1968-69. Αντίπαλος ήταν η Ρεάλ Μαδρίτης. Και οι δύο αγώνες έγιναν στην έδρα της ισπανική ομάδας, Στάδιο Σαντιάγο Μπερναμπέου, με την ΑΕΛ να χάνει και στα δύο παιχνίδια με 6-0.

Με την κατάκτηση του πρωταθλήματος, η ΑΕΛ εξασφάλισε την συμμετοχή της στην Α΄ Εθνική Ελλάδας καθώς ίσχυε ο θεσμός συμμετοχής της πρωταθλήτριας Κύπρου στο ελληνικό πρωτάθλημα. Συμμετείχε στο πρωτάθλημα Α΄ Εθνικής 1968-1969 και τερμάτισε στη 18η και τελευταία θέση με απολογισμό 2 νίκες, 1 ισοπαλία και 31 ήττες. Στο Κύπελλο Ελλάδας αφού απέκλεισε τον Ατρόμητο Αθηνών, αποκλείστηκε στον Γ΄ γύρο από τον Πανιώνιο.
+Η πορεία της ΑΕΛ τη δεκαετία 1960-1969 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1959-60A΄511206104363622Δεν διεξήχθη1960-61 A΄413241176593953Δεν διεξήχθη1961-62 A΄413241167533652Κύπελλο ΚύπρουΗμιτελικά1962-63 A΄1012224513354235Κύπελλο ΚύπρουΠροημιτελικά1963-64 A΄ Το πρωτάθλημα διακόπηκεΚύπελλο Κύπρου Ημιτελικά1964-65A΄ 311201316523547Κύπελλο ΚύπρουΑ΄ γύρος1965-66A΄8112082103745381Κύπελλο ΚύπρουΑ΄ γύρος1966-67A΄812227510414241Κύπελλο ΚύπρουΑ΄ γύρος1967-68 A΄112221732652059Κύπελλο ΚύπρουΑ΄ γύρος1968-69Συμμετοχή στην Α΄ Εθνική 1968-1969Κύπελλο Ελλάδος 1968-69Βαθμολογία 1959-1960: Νίκη=2 βαθμοί, Ισοπαλία=1 βαθμός, Ήττα=0 βαθμοίΒαθμολογία 1960-1969: Νίκη=3 βαθμοί, Ισοπαλία=2 βαθμοί, Ήττα=1 βαθμός 
1: Η ΑΕΛ κέρδισε 38 βαθμούς, αλλά τιμωρήθηκε με αφαίρεση 1 βαθμού και έτσι στην τελική βαθμολογία αναγράφονται 37 βαθμοί.

 Δεκαετία 1970-1979 
Την περίοδο 1970-71, αφότου είχε υποβιβαστεί από το ελληνικό πρωτάθλημα, η ΑΕΛ επέστρεψε στο κυπριακό πρωτάθλημα. Η πορεία της ομάδας τη δεκαετία του 1970 ήταν απογοητευτική. Την περίοδο 1969-70 τερμάτισε στην έβδομη θέση και τις περιόδους 1970-71 και 1971-72 στην 11η θέση. Μάλιστα την περίοδο 1971-72 κινδύνεψε άμεσα με διαβάθμιση, τερματίζοντας στο τέλος μόλις δύο βαθμούς πάνω από την ομάδα που διαβαθμίστηκε. Την 1972-73 η ομάδα κατέλαβε την όγδοη θέση. 

Η περίοδος 1973-74 ήταν η μόνο στην οποία η ομάδα τερμάτισε στις υψηλές θέσεις της βαθμολογίας και συγκεκριμένα στην τρίτη θέση. Την περίοδο 1974-75 κατέλαβε την ένατη θέση, και την περίοδο 1975-76 την όγδοη. Η πτώση συνεχίστηκε και τα επόμενα χρόνια με την ομάδα να τερματίζει στη 14η θέση την περίοδο 1976-77, στη 12η θέση την περίοδο 1977-78 και στην 9η θέση την περίοδο 1978-79. 

Μοναδική επιτυχία της ομάδας ήταν η πρόκριση στο τελικό του κύπελλο Κύπρου 1978-79. Αντίπαλος ήταν το ΑΠΟΕΛ. Η ΑΕΛ έχασε με 1-0.
+Η πορεία της ΑΕΛ τη δεκαετία 1970-1979 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1969-70 A΄71222598242541Κύπελλο ΚύπρουΠροημιτελικά1970-71 A΄1112226412122716Κύπελλο ΚύπρουΑ΄ γύρος1971-72 A΄1112224711122815Κύπελλο ΚύπρουΒ΄ γύρος1972-73 A΄814268810302924Κύπελλο ΚύπρουΠροημιτελικά1973-74 A΄3142610133292133Κύπελλο ΚύπρουΒ΄ γύρος1974-75 A΄914267811315122Κύπελλο ΚύπρουΠροημιτελικά1975-76 A΄815281189394430Κύπελλο ΚύπρουΑ΄ γύρος1976-77A΄ 1416307815324922Κύπελλο ΚύπρουΑ΄ γύρος1977-78 A΄12163071013414824Κύπελλο ΚύπρουΠροημιτελικά1978-79A΄ 916306168242828Κύπελλο ΚύπρουΦιναλίστΒαθμολογία 1969-1970: Νίκη=3 βαθμοί, Ισοπαλία=2 βαθμοί, Ήττα=1 βαθμός  Βαθμολογία 1970-1979: Νίκη=2 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 1980-1989 
Την περίοδο 1979-80 η ΑΕΛ τερμάτισε στην πέμπτη θέση και την επόμενη περίοδο στη 12η, ισοβαθμώντας με τη 13η ομάδα που υποβιβάστηκε. Την περίοδο 1981-82 τερμάτισε στην πέμπτη θέση, την περίοδος 1982-83 στην τέταρτη θέση και την περίοδος 1983-84 στην έβδομη θέση.

Την περίοδο 1984-85 κατέλαβε την πέμπτη θέση. Στο Κύπελλο Κύπρου 1984-85 έφτασε μέχρι τον τελικό και κατέκτησε το τρόπαιο κερδίζοντας την ΕΠΑ με 1-0. Η κατάκτηση του κυπέλλου έδωσε την ευκαιρία στην ομάδα να συμμετάσχει για δεύτερη φορά σε ευρωπαϊκή διοργάνωση. Συμμετείχε στο Κύπελλο Κυπελλούχων 1985-86. Αντίπαλος ήταν η Ντούκλα Πράγας. Ο πρώτος αγώνας έγινε στο Τσίρειο Στάδιο παρουσία 10000 θεατών. Οι δύο ομάδες εξήλθαν ισόπαλες 2-2. Στον επαναληπτικό η τσέχικη ομάδα κέρδισε με 4-0 και η ΑΕΛ αποκλείστηκε.

Την περίοδο 1985-86 κατέλαβε την έκτη θέση και τις περιόδους 1986-87, 1987-88 και 1988-89 στην τέταρτη, έκτη και πέμπτη θέση αντίστοιχα. Ωστόσο η ομάδα είχε εκπληκτική πορεία στο κύπελλο Κύπρου. Συμμετείχε και τις τρεις περιόδους στον τελικό, κατακτώντας δύο φορές το τρόπαιο. Το 1987 αντιμετώπισε στον τελικό το συμπολίτη της Απόλλωνα τον οποίο κέρδισε με 1-0. Το 1988 έχασε από την Ομόνοια με 2-1. Το 1989 κέρδισε την άλλη ομάδα της Λεμεσού, τον Άρη, με 3-2. Μέσα σε πέντε χρόνια η ΑΕΛ κατακτούσε το τρίτο της κύπελλο.

Οι δύο κατακτήσεις κυπέλλου έδωσαν την ευκαιρία στην ομάδα να συμμετάσχει σε ευρωπαϊκές διοργανώσεις. Στο Κύπελλο Κυπελλούχων 1987-88 αποκλείστηκε με δύο ήττες από την ΦΚ ΝΑΚ 1904 Ντούναϊσκα Στρέντα. Στο Κύπελλο Κυπελλούχων 1989-90 αντιμετώπισε την ΦΚ Αντμίρα Βάκερ Μέντλινγκ. Έχασε με 3-0 στον πρώτο αγώνα εκτός έδρας. Στον επαναληπτικό στο Τσίρειο στάδιο η ΑΕΛ πέτυχε την πρώτη της ευρωπαϊκή νίκη με 1-0, η οποία ωστόσο δεν ήταν αρκετή για να της χαρίσει την πρώτη της πρόκριση.
+Η πορεία της ΑΕΛ τη δεκαετία 1980-1989 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1979-80 A΄5152814212414330Κύπελλο ΚύπρουΗμιτελικά1980-81 A΄1214267712193021Κύπελλο ΚύπρουΒ΄ γύρος1981-82 A΄514269107292228Κύπελλο ΚύπρουΠροημιτελικά1982-83 A΄414261277292131Κύπελλο ΚύπρουΑ΄ γύρος1983-84 A΄71426989302626Κύπελλο ΚύπρουΒ΄ γύρος1984-85 A΄514268126332928 Κύπελλο ΚύπρουΚυπελλούχος1985-86 A΄614269611272624Κύπελλο ΚύπρουΠροημιτελικά1986-87 A΄416301488623436 Κύπελλο ΚύπρουΚυπελλούχος1987-88 A΄6163015510463335Κύπελλο ΚύπρουΦιναλίστ1988-89 A΄5152810108504030 Κύπελλο ΚύπρουΚυπελλούχοςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 1990-1999 
Την περίοδο 1989-90 η ΑΕΛ τερμάτισε στην έκτη θέση Την περίοδο 1991-92 τερμάτισε στην 11η θέση. Την περίοδο 1991-92 τερμάτισε στη έβδομη θέση, όπως και την περίοδο 1992-93. Ακολούθησε η 6η θέση της περιόδου 1993-94 και η δέκατη θέση της περιόδου 1994-95.

Η περίοδος 1995-96 ήταν η χειρότερη στην ιστορία της ομάδας. Τερμάτισε στη 12η θέση του πρωταθλήματος και για πρώτη και μοναδική φορά στην ιστορία της υποβιβάστηκε στη Β΄ κατηγορία. Στην πρωτάθλημα Β΄ κατηγορίας 1996-97 κατέκτησε τον τίτλο της πρωταθλήτριας πολύ άνετα (19 βαθμοί διαφορά από τη δεύτερη ομάδα) και επέστρεψε στην Α΄ κατηγορία.

Την περίοδο 1997-98 τερμάτισε στην 9η θέση και την περίοδο 1998-99 στην πέμπτη. 
+Η πορεία της ΑΕΛ τη δεκαετία 1990-1999 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1989-90 A΄614268117313027Κύπελλο ΚύπρουΒ΄ γύρος1990-91A΄ 514261088363628Κύπελλο ΚύπρουΗμιτελικά1991-92 A΄ 7142610610384036Κύπελλο ΚύπρουΠροημιτελικά1992-93 A΄ 714269611424033Κύπελλο ΚύπρουΒ΄ γύρος1993-94 A΄ 6142612410434740Κύπελλο ΚύπρουΒ΄ γύρος1994-95 A΄ 10123312516445741Κύπελλο ΚύπρουΠροημιτελικά1995-96 A΄ 1212px14266614374924Κύπελλο ΚύπρουΒ΄ γύρος 1996-97 Β΄ 112px14262123591365Κύπελλο ΚύπρουΒ΄ γύρος1997-98Α΄ 914267811375029Κύπελλο ΚύπρουΒ΄ γύρος1998-99 A΄ 514261358553944Κύπελλο ΚύπρουΒ΄ γύροςΒαθμολογία 1989-91: Νίκη=2 βαθμοί, Ισοπαλία=1 βαθμός, Ήττα=0 βαθμοί  Βαθμολογία 1991-99: Νίκη=3 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 2000-2009 
Την περίοδο 1999-00 η ΑΕΛ τερμάτισε στην έκτη θέση. Την περίοδο 2000-01 η ΑΕΛ διεκδίκησε το πρωτάθλημα, αλλά τελικά περιορίστηκε στην τρίτη θέση. Την ίδια θέση κατέκτησε και την περίοδο 2001-02, αλλά αυτή τη φορά η τρίτη θέση έδινε το δικαίωμα συμμετοχής σε ευρωπαϊκή διοργάνωση. Συμμετείχε στο Κύπελλο ΟΥΕΦΑ 2002-2003. Αντιμετώπισε την Φερεντσβάρος την οποία κέρδισε με 2-1 εντός έδρας αλλά έχασε με 4-0 εκτός έδρας και αποκλείστηκε.

Την περίοδο 2002-03 τερμάτισε στην πέμπτη θέση και την περίοδο 2003-04 στην τέταρτη. Και τις δύο αυτές περιόδους συμμετείχε στον τελικό του κυπέλλου, χάνοντας και τις δύο φορές το τρόπαιο. Στον τελικό του 2003 αντιμετώπισε την Ανόρθωση. Ο κανονικός αγώνας έληξε 0-0. Η ΑΕΛ έχασε το τρόπαιο στη διαδικασία των πέναλτι (5-3). Στον τελικό του 2004 αντιμετώπισε την ΑΕΚ Λάρνακας. Η ΑΕΛ έχασε με 2-1.

Την περίοδο 2004-05 τερμάτισε στη δέκατη θέση, την περίοδο 2005-06 στην έβδομη θέση, την περίοδο 2006-07 στην ένατη θέση, όπως και την περίοδο περίοδο 2007-08. Την περίοδο περίοδο 2008-09 κατέκτησε την τέταρτη θέση ενώ για ακόμη μια φορά συμμετείχε στον τελικό του κυπέλλου χάνοντας το τρόπαιο από τον ΑΠΟΠ Κινύρα Πέγειας (2-0).
+Η πορεία της ΑΕΛ τη δεκαετία 2000-2009 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1999-00 A΄6142613310454242Κύπελλο ΚύπρουΗμιτελικά 2000-01A΄314261574482852Κύπελλο ΚύπρουΠροημιτελικά 2001-02A΄314261736472754Κύπελλο ΚύπρουΠροημιτελικά 2002-03A΄514261169564539Κύπελλο ΚύπρουΦιναλίστ 2003-04A΄414261475522649Κύπελλο ΚύπρουΦιναλίστ 2004-05A΄1014268711363831Κύπελλο ΚύπρουΠροημιτελικά 2005-06A΄7142610511444835Κύπελλο ΚύπρουΌμιλοι (16) 2006-07A΄914268612314230Κύπελλο ΚύπρουΠροημιτελικά 2007-08A΄9143211714394540Κύπελλο ΚύπρουΓ΄ γύρος 2008-09 A΄ 4 14 32 13 5 14 38 41 44Κύπελλο ΚύπρουΦιναλίστΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί 

 Δεκαετία 2010-2019 
Την περίοδο 2009-10 η ΑΕΛ τερμάτισε στην πέμπτη θέση και την επόμενη περίοδο στην έβδομη.

Η περίοδος 2011-12 ήταν ιστορική για την ομάδα. Κατάφερε μετά από 44 χρόνια να κατακτήσει το πρωτάθλημα. Παράλληλα, συμμετείχε στο τελικό του κυπέλλου, χάνοντας το τρόπαιο από την Ομόνοια (1-0). Προπονητής της ομάδας την περίοδο αυτή ήταν ο Πάμπος Χριστοδούλου.

Ως πρωταθλήτρια Κύπρου, η ΑΕΛ συμμετείχε στο Τσάμπιονς Λιγκ 2012-13. Στον πρώτο γύρο αντιμετώπισε την Λίνφιλντ ΦΚ και κατάφερε για πρώτη φορά στην ιστορία της να προκριθεί στον επόμενο γύρο. Ακολούθησε η πρόκριση επί της Παρτιζάν Βελιγραδίου με δύο νίκες. Ακολούθως διεκδίκησε στα πλέι-οφ την είσοδο της στους ομίλους της διοργάνωσης. Αντίπαλος ήταν η ΡΣΚ Άντερλεχτ. Στον πρώτο αγώνας κέρδισε εντός έδρας με 2-1 αλλά ηττήθηκε στον επαναληπτικό με 2-0 και αποκλείστηκε. Η συμμετοχή, ωστόσο, στα πλέι-οφ, εξασφάλιζε για τις αποκλειόμενες ομάδες τη συμμετοχή τους στους ομίλους του Γιουρόπα Λιγκ 2012–13. Αντίπαλοι της ήταν οι Μπορούσια Μενχενγκλάντμπαχ, Ολιμπίκ Μαρσέιγ και Φενερμπαχτσέ. Η ΑΕΛ τερμάτισε στην 4η θέση πετυχαίνοντας μια σημαντική νίκη με 3-0 επί της Ολιμπίκ Μαρσέιγ και φέρνοντας εντός έδρας ισοπαλία 0-0 με την Μπορούσια Μενχενγκλάντμπαχ.

Την περίοδο 2012-13 τερμάτισε στην πέμπτη θέση ενώ συμμετείχε ξανά στο τελικό του κυπέλλου, χάνοντας το τρόπαιο από τον Απόλλωνα (2-1).

Την περίοδο 2013-14 διεκδίκησε το πρωτάθλημα μέχρι την τελευταία αγωνιστική, τερματίζοντας τελικά στη 2η θέση. Το πρωτάθλημα διεκδικείτο μέχρι την τελευταία αγωνιστική από την ΑΕΛ και τον ΑΠΟΕΛ, οι οποίοι αγωνίζονταν μεταξύ τους. Ήταν ένας από τους ελάχιστους «τελικούς πρωταθλήματος» στην ιστορία του κυπριακού ποδοσφαίρου. Η ΑΕΛ προπορευόταν με 3 βαθμούς διαφορά, οπόταν χρειαζόταν νίκη ή ισοπαλία για να στεφθεί πρωταθλήτρια ενώ ο ΑΠΟΕΛ χρειαζόταν μονάχα νίκη καθώς υπερτερούσε στην ισοβαθμία. Το παιχνίδι διακόπηκε στις αρχές του δευτέρου ημιχρόνου, όταν το αποτέλεσμα ήταν 0-0, μετά από ρίψη κροτίδας από την κερκίδα της ΑΕΛ και τον τραυματισμό ποδοσφαιριστή του ΑΠΟΕΛ, ο οποίος βρισκόταν στον πάγκο τις ομάδας του. Η Δικαστική Επιτροπή της ΚΟΠ αποφάσισε όπως το παιχνίδι επαναληφθεί, χωρίς θεατές, σε ουδέτερο γήπεδο. Το ΑΠΟΕΛ άσκησε έφεση η οποία όμως δεν εκδικάστηκε εγκαίρως λόγο παραίτησης του εφετείου. Το ΑΠΟΕΛ κέρδισε το παιχνίδι και ανακηρύχτηκε πρωταθλητής. Λίγες μέρες αργότερα, η έφεση εκδικάστηκε και το ΑΠΟΕΛ πήρε το παιχνίδι με σκορ 3-0.

Η ΑΕΛ συμμετείχε στο Τσάμπιονς Λιγκ 2014-2015 ως η δευτεραθλήτρια Κύπρου. Ήταν η πρώτη φορά που η Κύπρος είχε δύο θέσεις στο Τσάμπιονς Λιγκ. Στον γ΄ προκριματικό γύρο αντιμετώπισε την Ζενίτ Αγίας Πετρούπολης. Κέρδισε εντός έδρας με 1-0 αλλά έχασε 3-0 στη Ρωσία και αποκλείστηκε. Ο αποκλεισμός από τον γ΄ προκριματικό οδήγησε την ΑΕΛ στα πλέι-οφ του Γιουρόπα Λιγκ 2014-15. Κληρώθηκε με την Τότεναμ Χότσπερ, από την οποία αποκλείστηκε.

Την περίοδο 2014-15 έφτασε μέχρι τον τελικό του κυπέλλου Κύπρου αλλά έχασε το τρόπαιο από τον ΑΠΟΕΛ με 2-4. Ως φιναλίστ του κυπέλλου συμμετείχε στον αγώνα για την κατάκτηση του Super Cup με αντίπαλο τον ΑΠΟΕΛ ο οποίος είχε κατακτήσει πρωτάθλημα και κύπελλο. Η ΑΕΛ κέρδισε με 4-3 στα πέναλτι (0-0 ο αγώνας στην κανονική του διάρκεια) και κατέκτησε το Super Cup για τέταρτη φορά στην ιστορία της.

Την περίοδο 2018-19 τερμάτισε στην τέταρτη θέση, ενώ συμμετείχε στο τελικό του κυπέλλου Κύπρου όπου κατέκτησε το τρόπαιο για 7η φορά στην ιστορία της και για πρώτη φόρα μετά από 30 χρόνια, επικρατώντας του ΑΠΟΕΛ με 2-0.

+Η πορεία της ΑΕΛ τη δεκαετία 2010- στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 2009-10 A΄ 5 14 32 18 4 10 50 33 58 Κύπελλο ΚύπρουΗμιτελικά 2010-11 A΄ 7 14 32 10 11 11 37 45 41 Κύπελλο ΚύπρουΒ΄ γύρος 2011-12A΄114322084371068Κύπελλο ΚύπρουΦιναλίστ 2012-13 A΄ 5 14 32 18 10 4 59 31 64Κύπελλο ΚύπρουΦιναλίστ 2013-14 A΄ 2 14 36 25 6 5 68 29 81Κύπελλο ΚύπρουΒ΄ γύρος 2014-15 A΄ 8 12 32 9 12 11 42 42 39Κύπελλο ΚύπρουΦιναλίστ 2015-16 A΄ 7 14 36 14 7 15 38 43 491Κύπελλο ΚύπρουΠροημιτελικά 2016-17 A΄ 4 14 36 19 9 8 53 36 66Κύπελλο ΚύπρουΠροημιτελικά 2017-18 A΄ 5 14 36 17 7 12 47 38 58Κύπελλο ΚύπρουΑ΄ γύρος 2018-19A΄4123217411494755Κύπελλο ΚύπρουΚυπελλούχοςΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί 
1: Η ΑΕΛ κέρδισε 49 βαθμούς, αλλά τιμωρήθηκε με αφαίρεση 2 βαθμών και έτσι στην τελική βαθμολογία αναγράφονται 47 βαθμοί.

 Συνολικά στατιστικά στην Α΄ Κατηγορία 

Ο πίνακας που ακολουθεί παρουσιάζει τη συνολική πορεία της ΑΕΛ στο πρωτάθλημα Α΄ κατηγορίας από την περίοδο 1935-34 έως και την περίοδο 2018-19. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (Νίκη=3 Βαθμοί, Ισοπαλία=1 Βαθμός, Ήττα:0 βαθμοί) οι βαθμοί που εξασφαλίζει είναι 2715. Η περίοδος 1963-64, στην οποία το πρωτάθλημα διακόπηκε, δεν συμπεριλαμβάνεται.
Πρωτάθλημα Α΄ κατηγορίας Συμμετοχές Αγώνες   Σύνολο Νίκες Ισοπαλίες Ήττες Γκολ Υπέρ Γκολ Κατά Βαθμοί 78  1823   757  444  622  2971  2533  2490 
Η ΑΕΛ πέτυχε τις περισσότερες νίκες (25) την περίοδο 2013-14. Την περίοδο 1937-38 η γνωστή βαθμολογία δίνει στην ΑΕΛ μόνο μία νίκη. Ωστόσο, την περίοδο εκείνη η ΑΕΛ, ο Άρης και η Τσετίν Καγιά συμφώνησαν να μην ολοκληρώσουν τις υποχρεώσεις τους, για άγνωστους λόγους, παρά τις αντιρρήσεις της ΚΟΠ. Οι αγώνες έγιναν τελικά τον Οκτώβριο του 1938, αλλά τα αποτελέσματα τους παραμένουν άγνωστα, όπως και η ολοκληρωμένη βαθμολογία. Την περίοδο 1945-46 η ΑΕΛ είχε μόνο τρεις νίκες που είναι η δεύτερη χειρότερη επίδοση μετά την περίοδο 1937-38.
Οι περισσότερες ισοπαλίες (16) σημειώθηκαν την περίοδο 1978-79. Τις περιόδους 1939-40, 1940-41 και 1946-47 δεν σημείωσε καμία ισοπαλία.
Την περίοδο 1940-41 δέχθηκε μόνο μία ήττα. Τις περισσότερες ήττες (16) δέχτηκε την περίοδο 1994-95.
Τα περισσότερα τέρματα (68) σημείωσε την περίοδο 2013-14. Τα λιγότερα τέρματα (12) σημείωσε την περίοδο 1971-72.
Τα λιγότερα τέρματα (10) δέχτηκε τις περιόδους 1947-48 και 2011-12. Τα περισσότερα τέρματα (57) δέχτηκε την περίοδο 1994-95.
Την καλύτερη αναλογία τερμάτων (+45) είχε την περίοδο 1967-68 και τη χειρότερη (-20) την περίοδο 1974-75. 
Τους περισσότερους βαθμούς (81) κέρδισε την περίοδο 2013-14.

 Συμμετοχές ανά κατηγορία 
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
<center>
{|
|valign="top" width=50%|

 Πρωτάθλημα Κατηγορία Αριθμός συμμετοχών Α΄ κατηγορία  79 Β΄ κατηγορία 1 Σύνολο 78
|valign="top" width=50%|
{| class="wikitable"
! colspan=2| Κύπελλο
|-
| Κατηγορία
| Αριθμός συμμετοχών
|-
| Κύπελλο Κύπρου || <center>76|-
|}
|}

Επιπρόσθετα, η ομάδα έχει μία συμμετοχή στην Α΄ Εθνική Ελλάδας και μία συμμετοχή στο Κύπελλο Ελλάδας.

 Τελικοί Κυπέλλου 
Η ΑΕΛ έχει κατακτήσει 7 φορές το Κύπελλο Κύπρου. Είναι στην πέμπτη θέση κατακτήσεων του κυπέλλου και στην τρίτη θέση σε συμμετοχές στον τελικό. Συνολικά έχει συμμετάσχει 18 φορές στον τελικό του κυπέλλου. Ο πίνακας που ακολουθεί παρουσιάζει τους τελικούς στους οποίους συμμετείχε η ΑΕΛ.
 Περίοδος  Αντίπαλος  Ημερομηνία  Γήπεδο  Αποτέλεσμα  1937-38  Ένωσις Νέων Τραστ  27 Μαρτίου 1938  Παλιό ΓΣΠ  1-2 1938-39  ΑΠΟΕΛ  16 Ιουλίου 1939 Παλιό ΓΣΠ  3-1 1939-40  Πεζοπορικός  11 Φεβρουαρίου 1940118 Φεβρουαρίου 1940  Παλιό ΓΣΠ  1-13-1 1940-41   ΑΠΟΕΛ  11 Μαΐου 1941  Παλιό ΓΣΠ  1-2 1947-48  ΑΠΟΕΛ  1 Φεβρουαρίου 1948  Παλιό ΓΣΠ  2-0 1958-59  Ανόρθωση  28 Ιουνίου 1959  Παλιό ΓΣΠ  0-1 1978-79  ΑΠΟΕΛ  24 Ιουνίου 1979  Μακάρειο Στάδιο   0-1 1984-85  Ε.Π.Α. Λάρνακας  22 Ιουνίου 1985  Μακάρειο Στάδιο  1-0 1986-87  Απόλλων Λεμεσού  20 Ιουνίου 1987  Τσίρειο  1-0 1987-88  Ομόνοια  25 Ιουνίου 1988  Τσίρειο  1-2 1988-89  Άρης Λεμεσού  10 Ιουνίου 1989   Τσίρειο  3-2 2002-03  Ανόρθωση  17 Μαΐου 2003  Νέο Γ.Σ.Π.  0-0 (3-5 π.) 2003-04  ΑΕΚ Λάρνακας  23 Μαΐου 2004  Νέο Γ.Σ.Π.  1-2 2008-09  ΑΠΟΠ Κινύρας  16 Μαΐου 2009  Νέο Γ.Σ.Π.  0-2 2011-12  Ομόνοια   16 Μαΐου 2012  Νέο Γ.Σ.Π.   0-1 2012-13  Απόλλων Λεμεσού  22 Μαΐου 2013  Τσίρειο   1-2 (παρ.) 2014-15  ΑΠΟΕΛ  20 Μαΐου 2015  Νέο ΓΣΖ   2-4 2018-19ΑΠΟΕΛ22 Μαΐου 2019Νέο Γ.Σ.Π.2-0
1 Ο αγώνας διακόπηκε στο ημίχρονο λόγω βροχών ενώ το σκορ ήταν 1-1 και για το λόγω αυτό έγινε επαναληπτικός μια βδομάδα αργότερα.

 Αγώνες για Super Cup 
Η ΑΕΛ έχει κατακτήσει 4 φορές το Super Cup (Ασπίδα Πάκκου/Στυλιανάκη/ΚΟΠ). Συνολικά έχει διεκδικήσει 9 φορές το τρόπαιο. Ο πίνακας που ακολουθεί παρουσιάζει τους αγώνες για την κατάκτηση του Super Cup στους οποίους συμμετείχε η ΑΕΛ.
 Έτος  Αντίπαλος  Ημερομηνία  Γήπεδο  Αποτέλεσμα  1953  Ε.Π.Α. Λάρνακας  4 Οκτωβρίου 1953 Παλιό ΓΣΠ2-2 (4-2 παρ.) 1955 Ε.Π.Α. Λάρνακας  30 Οκτωβρίου 1955 Παλιό ΓΣΠ2-3 1968  ΑΠΟΕΛ  29 Σεπτεμβρίου 1968 Παλιό ΓΣΠ 2-1 1985  Ομόνοια  26 Σεπτεμβρίου 1985 Μακάρειο Στάδιο 1-0 1987  Ομόνοια  23 Σεπτεμβρίου 1987 Μακάρειο Στάδιο 1-2 1989  Ομόνοια  20 Σεπτεμβρίου 1989 Μακάρειο Στάδιο 1-1 (1-3 παρ.) 2012  Ομόνοια  18 Αυγούστου 2012 Αντώνης Παπαδόπουλος  3-52015ΑΠΟΕΛ12 Αυγούστου 2015Νέο Γ.Σ.Π.0-0 (4-3 π.) 2019ΑΠΟΕΛ  28 Σεπτεμβρίου 2019  Αντώνης Παπαδόπουλος  0-1

 Ευρωπαϊκή πορεία 

Η ΑΕΛ συμμετείχε για πρώτη φορά σε ευρωπαϊκή διοργάνωση την περίοδο 1968-69, όπου και αποκλείστηκε από τη Ρεάλ Μαδρίτης στα πλαίσια του Κυπέλλου Πρωταθλητριών 1968-69. Ακολούθησαν άλλες 3 συμμετοχές τη δεκαετία του 1980, με την πρώτη νίκη να έρχεται στο Κύπελλο Κυπελλούχων 1989-90. Τη δεκαετία του 1990 δεν συμμετείχε σε ευρωπαϊκή διοργάνωση, ενώ τη δεκαετία του 2000 συμμετείχε μόνο μία φορά.

Την περίοδο 2012-13 η ΑΕΛ επανήλθε στις ευρωπαϊκές διοργανώσεις. Ως πρωταθλήτρια Κύπρου, συμμετείχε στο Τσάμπιονς Λιγκ 2012-13. Στον πρώτο γύρο αντιμετώπισε την Λίνφιλντ ΦΚ και κατάφερε για πρώτη φορά στην ιστορία της να προκριθεί στον επόμενο γύρο. Ακολούθησε η πρόκριση επί της Παρτιζάν Βελιγραδίου με δύο νίκες. Ακολούθως διεκδίκησε στα πλέι-οφ την είσοδο της στους ομίλους της διοργάνωσης. Αντίπαλος ήταν η ΡΣΚ Άντερλεχτ. Στον πρώτο αγώνας κέρδισε εντός έδρας με 2-1 αλλά ηττήθηκε στον επαναληπτικό με 2-0 και αποκλείστηκε. Η συμμετοχή, ωστόσο, στα πλέι-οφ, εξασφάλιζε για τις ομάδες που αποκλείστηκαν τη συμμετοχή τους στους ομίλους του Γιουρόπα Λιγκ 2012–13. Αντίπαλοι της ήταν οι Μπορούσια Μενχενγκλάντμπαχ, Ολιμπίκ Μαρσέιγ και Φενερμπαχτσέ. Η ΑΕΛ τερμάτισε στην 4η θέση πετυχαίνοντας μια σημαντική νίκη με 3-0 επί της Ολιμπίκ Μαρσέιγ και φέρνοντας εντός έδρας ισοπαλία 0-0 με την Μπορούσια Μενχενγκλάντμπαχ.

Η ΑΕΛ συμμετείχε στο Τσάμπιονς Λιγκ 2014-15 ως η δευτεραθλήτρια Κύπρου. Ήταν η πρώτη φορά που η Κύπρος είχε δύο θέσεις στο Τσάμπιονς Λιγκ. Στον γ΄ προκριματικό γύρο αντιμετώπισε την Ζενίτ Αγίας Πετρούπολης. Κέρδισε εντός έδρας με 1-0 αλλά έχασε 3-0 στη Ρωσία και αποκλείστηκε. Ο αποκλεισμός από τον γ΄ προκριματικό οδήγησε την ΑΕΛ στα πλέι-οφ του Γιουρόπα Λιγκ 2014-15. Κληρώθηκε με την Τότεναμ Χότσπερ, από την οποία αποκλείστηκε.

 Έδρα 
Πρώτη έδρα της ΑΕΛ ήταν το Παλιό Στάδιο Γ.Σ.Ο. στη Λεμεσό. Το στάδιο αυτό το χρησιμοποιούσε από την ίδρυση της έως το 1975 που ολοκληρώθηκε η κατασκευή του Τσιρείου Σταδίου - Γ.Σ.Ο., χωρητικότητας 13.300 θεατών, έδρα που χρησιμοποιούσε έως το 2022 όπου και μετεγκαταστάθηκε στο Στάδιο Άλφαμεγα (Νέο Γήπεδο Λεμεσού). Τα στάδια αυτά αποτελούσαν και αποτελούν έδρα και των δύο άλλων ομάδων της Λεμεσού, Απόλλωνα και Άρη.

 Τίτλοι - Διακρίσεις 
Το ποδοσφαιρικό τμήμα της ΑΕΛ Λεμεσού έχει κατακτήσει τους εξής τίτλους:
 Πρωτάθλημα Κύπρου:
 Πρωταθλήτρια (6): 1940-41, 1952-53, 1954-55, 1955-56, 1967-68, 2011-12

 Κύπελλο Κύπρου:
 Κυπελλούχος (7): 1939, 1940, 1948, 1985, 1987, 1989,  2019

 Σούπερ Καπ Κύπρου (Ασπίδα Πάκκου/Στυλιανάκη/ΚΟΠ):
 Νικήτρια (4): 1953, 1968, 1985, 2015

 Β΄ Κατηγορία Κύπρου:
 Πρωταθλήτρια (1): 1996-97

 Δείτε επίσης 
 Α΄ κατηγορία ποδοσφαίρου ανδρών Κύπρου
 Κύπελλο Κύπρου (ποδόσφαιρο ανδρών)
 Super Cup (ποδόσφαιρο ανδρών Κύπρου)
 Πορεία των κυπριακών ομάδων στα ευρωπαϊκά κύπελλα ποδοσφαίρου
 Ποδόσφαιρο στην Κύπρο

 Παραπομπές 

 Βιβλιογραφία 

Πηγές

 Εξωτερικοί σύνδεσμοι 


 Ανεπίσημη ιστοσελίδα σωματείου ΑΕΛ

 Στίχοι του ύμνου της ΑΕΛ Λεμεσού
 Η πορεία της ΑΕΛ στην ιστοσελίδα της ΟΥΕΦΑ




Κατηγορία:Ιδρύσεις ποδοσφαιρικών ομάδων το 1930
Κατηγορία:Ποδοσφαιρικές ομάδες Κύπρου (ανδρών)